נייג'ל דבנפורט

ארתור נייג'ל דבנפורט (באנגלית: Arthur Nigel Davenport; 23 במאי 1928 - 25 באוקטובר 2013) היה שחקן תיאטרון, טלוויזיה וקולנוע אנגלי. הוא מוכר בעיקר מהופעתו בדמות לורד בירקנהד בסרט זוכה האוסקר "מרכבות האש" משנת 1981.

ביוגרפיה
דבנפורט נולד בגרייט שפולד שבמחוז קיימברידג'שייר לקתרין לוסי ולארתור הנרי דבנפורט. אביו היה גזבר בקולג' סידני סאסקס באוניברסיטת קיימברידג'. הוא גדל במשפחה אקדמית ולמד בבית הספר סיינט פיטר בסיפורד, בצ'לטנהאם קולג', ובטריניטי קולג' שבאוניברסיטת אוקספורד. בתחילה למד פילוסופיה, כלכלה ומדע המדינה, אבל בעצת מוריו עבר ללימודי אנגלית.

קריירה
על הבמה הופיע דבנפורט לראשונה בתיאטרון סבוי ואחר כך עם שייקספיר ממוריאל קומפני. ב-1956 הצטרף ללהקת התיאטרון "English Stage Company" כאחד החברים הראשונים בתיאטרון רויאל קורט. הוא התחיל להופיע בסרטי קולנוע ובהפקות טלוויזיה בריטיות בתפקידי משנה, בהם בסרטו של טוני ריצ'רדסון "הבט אחורה בזעם" משנת 1959. תפקידים נוספים שלו היו בדמות מנהל תיאטרון בסרט "הבדרן" לצדו של לורנס אוליבייה, ובתפקיד שוטר בסרט "המציצן" בבימויו של מייקל פאוול, שניהם משנת 1960.

ב-1966 גילם את תומאס הווארד, דוכס נורפוק בסרט "אדם לכל עת". הוא כיכב לצדו של מייקל קיין בסרט המלחמה "Play Dirty", ושיחק בתפקיד לורד בות'וול בסרט "מרי מלכת הסקוטים". ב-1972 הופיע לצדה של סוזן המפשייר בדמות ג'ורג' אדמסון בסרט "חיים בחופש", סרט ההמשך של "לחופש נולדה".

ב-1968 בעת הפקת הסרט "2001: אודיסיאה בחלל" של סטנלי קובריק, קרא דבנפורט את השורות של המחשב האל 9000 שלא לפני המצלמה יחד עם השחקנים קיר דוליאה וגארי לוקווד. בסופו של דבר נבחר השחקן הקנדי דאגלס ריין לדבב את האל. ב-1974 שיחק בתפקיד ראשי בסרט "Phase IV", שנכשל בקרב קהל הצופים. ב-1979 גילם את דמות המלך ג'ורג' השלישי בסרט "Prince Regent".

בפברואר 1997 הוקדשה לדבנפורט תוכנית "אלה הם חייך" בהנחיית מייקל אספל.

בשנים 1986 ל-1992 היה דבנפורט נשיא איגוד השחקנים הבריטי "Equity" .

חיים אישיים
דבנפורט היה נשוי פעמיים. את אשתו הראשונה, הלנה מרגרט וייט, הכיר כשלמד באוניברסיטת אוקספורד. הם התחתנו ב-1951 ונולדו להם שני ילדים, בת - לורה, ובן - הוגו. אשתו השנייה הייתה השחקנית מריה אייטקן ולהם נולד בן ג'ק שאף הוא שחקן הידוע בעיקר מהופעתו בסרטי "שודדי הקאריביים".

פילמוגרפיה
קולנוע
 שנה שם שם באנגלית תפקיד הערות 1959 הבט אחורה בזעם Look Back in Anger סוכן נוסע 1960 המציצן Peeping Tom סמל בילוש מילר הבדרן The Entertainer מנהל תיאטרון 1962 Mix Me a Person אביו החורג של ג'וק 1963 בקור רוח של היום In the Cool of the Day לאונרד גרובס 1963 Ladies Who Do מר סטראנג 1964 The Third Secret ליו הרדינג 1965 סערה בג'מייקה A High Wind in Jamaica מר תורנטון 1966 אדם לכל עת A Man for All Seasons דוכס נורפוק 1968 Play Dirty קפטן סיריל ליץ' 2001: אודיסיאה בחלל 2001: A Space Odyssey HAL 1969 The Virgin Soldiers סמל דריסקול 1970 No Blade of Grass ג'ון קוסטנס The Mind of Mr. Soames ד"ר מייטלנד 1971 מרי מלכת הסקוטים Mary, Queen of Scots לורד בות'וול 1972 חיים בחופש Living Free ג'ורג' אדמסון 1973 דרקולה Bram Stoker's Dracula ואן הלסינג תמונתו של דוריאן גריי The Picture of Dorian Gray סר הארי ווטון 1974 Phase IV ד"ר ארנסט ד. האבס 1975 The Regent's Wife 1976 Death of a Snowman לוטננט בן דיל 1977 האי של דוקטור מורו The Island of Dr. Moreau מונטגומרי Stand Up, Virgin Soldiers סמל דריסקול 1979 The London Connection / The Omega Connection ארתור מינטון 1979 Zulu Dawn קולונל המילטון בראון 1980 Cry of the Innocent גריי הריסון האנט 1981 מרכבות האש Chariots of Fire לורד בירקנהד מרדף אל תוך הלילה Nighthawks פיטר הרטמן 1984 מזמור חג המולד A Christmas Carol סילאס סקרוג' גרייסטוק: האגדה של טרזן מלך הקופים Greystoke: The Legend of Tarzan, Lord of the Apes מייג'ור ג'ק דאונינג 1986 קרווג'יו Caravaggio ג'וסטיניאני Lord Mountbatten: The Last Viceroy לורד איזמיי 1988 תעלומה ללא רמז Without a Clue לורד סמית'וויק 1997 מלחמת האופיום The Opium War
טלוויזיה
 שנה שם שם באנגלית תפקיד הערות 1957–1958 הרפתקאות רובין הוד The Adventures of Robin Hood סט. פיטר מרסטון, קלוד, בארי 7 פרקים 1966–1968 הגומלים The Avengers לורד ברנס / רוברטסון 1974 South Riding רוברט קארן 11 פרקים 1975 Oil Strike North ג'ים פרייזר 13 פרקים 1979 Prince Regent המלך ג'ורג' השלישי מיני-סדרה 1981 מצדה Masada סן מוסיאנוס חלום ליל קיץ A Midsummer Night's Dream תזאוס 1982 Bird of Prey צ'ארלס ברידג'נורת' 1982–1983 Don't Rock The Boat ג'ק הוקסטון מיני-סדרה 1985–1990 Howards' Way סר אדוארד פררה 29 פרקים 1991 Trainer ג'יימס ברנט 1993 מה יגידו השכנים? Keeping Up Appearances הקומודור בפרק "The Commodore" 1996 The Treasure Seekers לורד בלקסטוקסרט טלוויזיה של ITV 2000 דייוויד קופרפילד David Copperfield דן פגוטי סרט טלוויזיה רציחות במידסומר Midsomer Murders ויליאם סמית'רס

קישורים חיצוניים

 Nigel Davenport recalls his appearance on This Is Your Life


הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אנגלים שנולדו ב-1928
קטגוריה:אנגלים שנפטרו ב-2013